૧૫થી ૨૦ મિનિટનું એક સેશન અને તમારી ઉંમર મુજબ તમારે કેટલાં સેશન લેવાં એ નક્કી થાય છે. આઇબ્રો, ગાલ, કપાળ અને ચહેરાના બીજા હિસ્સા ઉપરાંત બ્રેસ્ટ અને બટના ભાગમાં પણ આ ટ્રીટમેન્ટ અપાય છે. એ માટે વિશેષ તાલીમ લીધેલી વ્યક્તિ હોવી જરૂરી છે. બધું જ વ્યવસ્થિત હોય તો પણ લાફા ખાવા એ ખાવાનું કામ તો નથી જ. જોકે એની પીડા વિશે ડૉ. જયશ્રી કહે છે, ‘આપણે ત્યાં અત્યારે જે બ્યુટી-ટ્રીટમેન્ટ થાય છે એમાં પીડા છે જ, પરંતુ એ પછી પણ કરાવનારાઓ તો એ કરાવે જ છે. વૅક્સિંગની અંદર પણ વાળ ખેંચાય છે અને થ્રેડિંગ કરાવો તો પણ વાળ ખેંચાય છે, પરંતુ પરિણામ સારું મળતું હોય તો પીડા સહન કરવામાં પણ વાંધો નથી આવતો.’